Document ID: 32005D0615

KOMISSION PÄÄTÖS,
tehty 16 päivänä elokuuta 2005,
neuvoston direktiivin 2003/85/EY liitteen XI muuttamisesta tiettyjen jäsenvaltioiden kansallisten laboratorioiden osalta
(tiedoksiannettu numerolla K(2005) 3121)
(ETA:n kannalta merkityksellinen teksti)
(2005/615/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä suu- ja sorkkataudin torjumiseksi, direktiivin 85/511/EY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (1) ja erityisesti sen 67 artiklan 2 kohdan,
sekä katsoo seuraavaa:
(1)
Turvallisuussyistä on tärkeää pitää ajan tasalla luettelo kansallisista laboratorioista, joilla on lupa käsitellä eläviä suu- ja sorkkatautiviruksia.
(2)
Tanskan, Saksan ja Puolan toimivaltaiset viranomaiset ovat ilmoittaneet virallisesti komissiolle muutoksista, jotka liittyvät niiden suu- ja sorkkatautia käsitteleviin kansallisiin vertailulaboratorioihin.
(3)
Slovakian toimivaltaiset viranomaiset ovat ilmoittaneet virallisesti komissiolle järjestelyistä, joita ne ovat tehneet direktiivin 68 artiklan 2 kohdan mukaisesti.
(4)
Selkeyden vuoksi on aiheellista luetella jäsenvaltiot ISO-maakoodin mukaisessa järjestyksessä.
(5)
On tarpeen mukauttaa luetteloa kansallisista laboratorioista, joilla on lupa käsitellä eläviä suu- ja sorkkatautiviruksia, ja muuttaa direktiivin 2003/85/EY liitteessä XI olevaa A osaa vastaavasti.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan direktiivin 2003/85/EY liitteessä XI olevan A osan luettelo kansallisista laboratorioista, joilla on lupa käsitellä eläviä suu- ja sorkkatautiviruksia, tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä elokuuta 2005.

Labels: 7
18
6